Diari Oficial de la Generalitat Valenciana


Sumari del DOGV 5039, del 30-06-2005 (2005/7501)

Informació pública de l'alternativa tècnica del programa d'actuació integrada anomenat Hort de Sant Vicent de Carcaixent.
-------------------------------------------------------------------------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7501


Organisme emissor
:   Ajuntament de Carcaixent

Tipus de document
:   Anunci

Informació pública de l'alternativa tècnica del programa d'actuació integrada anomenat Hort de Sant Vicent de Carcaixent. [2005/F7501]
  
Mª Teresa Arbona, en representació de la mercantil Espasegur, SL, ha presentat l'alternativa tècnica del programa d'actuació integrada anomenat Hort de Sant Vicent de Carcaixent, que consta dels següents documents: pla parcial de millora, projecte d'urbanització, estudi d'impacte ambiental, estudi paisatgístic i estudi acústic.
  
Mitjançant el Decret de l'Alcaldia número 1.585/2005, s'ha acordat, segons allò que disposen els articles 44, 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el següent:
  
Primer. Remetre avís al domicili fiscal dels que consten al Cadastre com a titulars de bens i drets afectats per l'actuació proposada.
  
Segon. Sotmetre a informació pública l'expedient, per un termini de 20 dies hàbils, mitjançant edicte publicat al tauler d'edictes de l'ajuntament, en un diari d'informació general de la Comunitat Valenciana, i posteriorment o simultàniament en el Diari Oficial de la Generalitat Valenciana, amb inici del termini a partir d'esta última publicació, durant el qual els interessats podran formular al·legacions, proposicions juridicoeconòmiques en competència i alternatives tècniques.
  
Tercer. Les proposicions juridicoeconòmiques es presentaran en plica tancada al Registre General de l'ajuntament, durant el termini de cinc dies hàbils, comptadors des del venciment del termini d'informació pública. L'acte d'obertura de les pliques es portarà a cap el següent dia hàbil en què finalitze aquell. El secretari general de la corporació, davant de dos testimonis, alçarà acta del desenvolupament i resultat final, i s'obrirà un nou termini de 10 dies hàbils, a l'objecte de consultes i al·legacions dels interessats sobre tots els tràmits realitzats.
  
Quart. La documentació estarà exposada a l'Àrea d'Urbanisme, ubicada a la segona planta del Palau de la Marquesa, plaça Major, 12-2n, de Carcaixent, i en horari de 10.00 a 14.00 hores, de dilluns a divendres.
  
Cinquè. Concloses les anteriors actuacions, el Ple de l'ajuntament podrà acordar programar o no els terrenys i definir els seus continguts, amb les modificacions parcials que estime oportunes.
  
La qual cosa es fa pública així mateix, als efectes de notificació a aquelles persones el domicili de les quals resulta desconegut, o hereus d'estes, conforme establix l'article 59.5 de la Llei 30/1992, de 26 de novembre, del Règim Jurídic de les Administracions Públiques i Procediment Administratiu Comú.